разкази с хумор за Нова година
Двама апаши минавали покрай една селска къща. На чардака били окачени сума ти луканки и суджуци. Крадците ловко и тихо се качили горе. Тъкмо се пресегнали към лакомствата и в това време минал стражарят. Той попитал подозрително:
- Какво правите там, бе? Вие не живеете в тая къща. Аз - тукашните хора ги познавам!
Единият апаш направил невинно изражение и отговорил:
- Е, как какво, бе, старши? Слагаме гирлянди за Нова година!
Стражарят присвил очи:
- Чакайте, бе! То, дотогава има още много време!
Крадецът се обърнал към своя съучастник:
- Аз, казах ли ти, че е още рано, бе? Хайде, откачай гирляндите и да си ходим!